**Képviselő-testület**

**Nagybörzsöny**

**\_\_\_\_\_\_\_\_\_\_\_\_\_\_\_**

**13/2015./X.20./**

**képviselő-testületi ülés**

**58/2015/X.20./ Családsegítő és gyermekjóléti szolgálati feladatellátás**

**2016. 01 .01.-től**

*Nagybörzsöny Község Önkormányzata Képviselő-testületének*

*8/2015/X…./ önkormányzati rendelete a*

*a hulladékgazdálkodás helyi rendjéről szóló 9/2014/XII.3./ önkormányzati rendelet*

*módosításáról*

*Nagybörzsöny Község Önkormányzata Képviselő-testületének*

*9/2015/X…../ önkormányzati rendelete*

*a szociális célú tűzifa juttatásról*

**59/2015/X.20./ Helyi adórendelet felülvizsgálata**

**60/2015/X.20./ Nagybörzsöny Község Önkormányzatának 2016. évi**

**belsőellenőrzési terve**

**61/2015/X.20./ Kemencei Közös Önkormányzati Hivatal 2016. évi**

**belső-ellenőrzési terve**

**62/2015/X.20./ Bankgarancia kérelem megtárgyalása**

**63/2015/X.20./ Támogatásmegelőlegező hitel felvétele**

**64/2015/X.20./ Közmeghallgatás**

**65/2015/X.21./ Helyi Esélyegyenlőségi Program felülvizsgálata**

- - - - - -

**Jegyzőkönyv**

**Készült:** Nagybörzsöny Község Önkormányzata Képviselő-testületének 2015. október 20-án

megtartott ülésén.

**Ülés helye**: Községháza Nagybörzsöny

**Jelen vannak** *(csatolt jelenléti ív alapján):*

Antal Gyuláné polgármester

Paulik Oszkár alpolgármester

Schmidt Viktor képviselő

Juhász Kálmán képviselő

Granát Bernadett jegyző

Kalácska Lajosné jkv.

**Igazoltan távol:** Szalai Barnabásné képviselő

**Meghívottként részt vett:** Újlaky Zoltán családsegítő és gyermekjóléti

szolgálat vezetője

**Antal Gyuláné polgármester:**

Köszönti az ülés résztvevőit. Jelenléti ív alapján megállapítja, hogy az ülés határozatképes, mert az 5 fős képviselő-testületből az ülésen jelen van 4 fő képviselő.

Javaslatot tesz az ülés napirendjére.

Megkérdezi a Képviselő-testület tagjaitól, hogy van-e valakinek egyéb napirendi javaslata, illetve egyetért-e a javasolt napirendi pontokkal.

Egyéb napirendi javaslat nem volt.

A Képviselő-testület 4 igen szavazattal, ellenszavazat és tartózkodás nélkül elfogadta Nagybörzsöny Község Önkormányzat Képviselő-testülete 2015. október 20-i ülésének napirendjét az alábbiak szerint:

**Nyílt ülés**

**Napirend:**

**1.) Családsegítő és gyermekjóléti szolgálati feladatellátás 2016. 01 .01.-től**

**2.) Előterjesztés Nagybörzsöny Község Önkormányzata Képviselő-testületének a**

**Hulladékgazdálkodás helyi rendjéről szóló 9/2014/XII.3./ önkormányzati rendelet módosításáról**

**3.) Előterjesztés Nagybörzsöny Község Önkormányzata Képviselő-testületének a szociális tűzifa**

**juttatásáról szóló 9/2015/X……./ önkormányzati rendelet tervezetéről**

**4.) Helyi adórendelet felülvizsgálata**

**5.) Nagybörzsöny Község Önkormányzata és a Kemencei Közös Önkormányzati Hivatal 2016. évi**

**belső-ellenőrzési terve**

**6.) Bankgarancia kérelem megtárgyalása**

**7.) Támogatásmegelőlegező hitel felvétele**

**8.) Közmeghallgatás**

**9.) Helyi Esélyegyenlőségi Program felülvizsgálata**

**Napirend előterjesztője: 1,6,7,8. napirendnél: Antal Gyuláné polgármester**

**2,3,4,5. napirendnél: Granát Bernadett jegyző**

**1.) Napirendi pont tárgya: Családsegítő- és gyermekjóléti feladatellátás jövője**

**Napirendi pont előadója: Antal Gyuláné polgármester**

**Antal Gyuláné polgármester:**

Szóbeli előterjesztésében elmondja, hogy a családsegítés, illetve a gyermekjóléti szolgáltatás feladatellátásában jogszabályi változás következtében 2016. január 1-jétől jelentős változások állnak be.

Az ország számos településén a családsegítés és gyermekjóléti feladatok ellátása külön intézményi rendszerben történik, amely sok esetben párhuzamosságokat eredményez. A jogalkotó szándéka szerint a jövőben a gyermekjóléti- és családsegítő szolgáltatás kizárólag egy szolgáltató keretében működtethető. (*1993. évi III. törvény 136. § (8) bekezdés*), valamint az eddig elkülönült két szakmai egység (családsegítés és gyermekjóléti feladatok) a jövőben egyesülve család- és gyermekjóléti szolgálat néven működtethető.

Ezzel kapcsolatban a jelenleg a Szobi Kistérség Önkormányzatainak Többcélú Társulása fenntartásában működő Kistérségi Családsegítő- és Gyermekjóléti Szolgálat Szob intézmény keretében ez az integrált feladatellátás már megoldott. 2015. október 31-éig azonban a döntésről szóló képviselő-testületi határozat megküldésével tájékoztatni kell a Szobi Kistérségi Társulást, hogy az önkormányzat a jövőben hogyan kívánja ellátni a család- és gyermekjóléti szolgáltatási feladatokat.

A közelmúltban a székhelytelepülésen, Kemencén a hat társtelepülés polgármestere, a jegyző, aljegyző és a kistérségi családsegítő és gyermekjóléti szolgálat intézményvezetője egy közös előzetes egyeztetést folytatott arra vonatkozóan, hogy milyen lehetőségeik vannak.

Felkéri Ujlaky Zoltán urat, a Kistérségi Családsegítő- és Gyermekjóléti Szolgálat Szob intézményvezetőjét, hogy tájékoztassa a képviselő-testületet ezzel kapcsolatosan.

**Újlaky Zoltán:**

Köszönti a jelenlévőket. Jogszabályi előírás, hogy az egyes önkormányzatoknak 2015. október 31-éig felül kell vizsgálniuk a családsegítés, illetve a gyermekjóléti szolgáltatási feladatok ellátásának módját, szervezeti kereteit, ami azt jelenti, hogy az önkormányzatoknak e fenti időpontig döntést kell hozniuk arról, hogy e feladataikat 2016. január 1-jétől a társulás keretében, vagy önállóan kívánják ellátni (*1993. évi III. törvény 136. § (9) bekezdés*). Települési szinten a költségvetési finanszírozásból nehéz létrehozni egyénileg, mert a hat település vonatkozásában a 4300 főre 3 millió forint az nem sok, ebből az intézményt létrehozni, működtetni, ez így nem járható. Emiatt a legjobb megoldás, ha a jelenlegi felállás marad és továbbra is kistérségi keretek között működik a szolgálat.

**Antal Gyuláné polgármester:**

Javasolja, hogy továbbra is a társulás keretében lássák el a feladatot, véleménye szerint és a számok tükrében ez a legjobb megoldás továbbra is.

A képviselő-testület 4 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzat Képviselő-testületének**

**58/2015/X.20./ számú Képviselő-testületi határozata:**

Nagybörzsöny Község Önkormányzat Képviselő-testülete a családsegítés és gyermekjóléti szolgáltatási feladatokat továbbra is - **2016. január 1.-től** - a Szobi Kistérség Önkormányzatainak Többcélú Társulása fenntartásában működő Kistérségi Családsegítő- és Gyermekjóléti Szolgálat Szob intézmény keretében kívánja ellátni.

**Felelős:** Polgármester

**Határidő:** határozat továbbítására 2015. okt. 31.

**2.) Napirendi pont tárgya:**

**ELŐTERJESZTÉS NAGYBÖRZSÖNY KÖZSÉG ÖNKORMÁNYZATA KÉPVISELŐ-TESTÜLETÉNEK**

**A HULLADÉKGAZDÁLKODÁS HELYI RENDJÉRŐL SZÓLÓ 9/2014/XII.3./ ÖNKORMÁNYZATI**

**RENDELET MÓDOSÍTÁSÁRÓL**

*(Az előterjesztés írásban a jegyzőkönyvhöz csatolva!)*

**Előterjesztő: Granát Bernadett jegyző**

**Granát Bernadett jegyző:**

Szóbeli kiegészítésében elmondja, hogy a rendelet módosítás az elkülönítetten gyűjtött hulladék gyűjtésének részletes szabályozása miatt szükséges. A rendelet egyéb rendelkezései változatlanok.

A képviselők részéről hozzászólás, észrevétel nem volt.

A képviselő-testület 4 igen szavazattal, ellenszavazat és tartózkodás nélkül a következő rendeletet alkotta:

**Nagybörzsöny Község Önkormányzata Képviselő-testületének**

**8/2015/X…./ önkormányzati rendelete a**

**a hulladékgazdálkodás helyi rendjéről szóló 9/2014/XII.3./ önkormányzati rendelet**

**módosításáról**

( A 8/2015/X…../ önkormányzati rendelet a jegyzőkönyv 1. sz. mellékletét képezi)

**3.) Napirendi pont tárgya:**

**ELŐTERJESZTÉS NAGYBÖRZSÖNY KÖZSÉG ÖNKORMÁNYZATA KÉPVISELŐ-TESTÜLETÉNEK**

**A SZOCIÁLIS CÉLÚ TŰZIFA JUTTATÁSÁRÓL SZÓLÓ**

**9/2015/X……./ RENDELET TERVEZETÉRŐL**

*(Az előterjesztés írásban a jegyzőkönyvhöz csatolva!)*

**Előterjesztő: Granát Bernadett jegyző**

**Granát Bernadett jegyző:**

Szóbeli előterjesztésében elmondja, hogy a képviselők kézhez kapták a szociális célú tűzifa juttatásáról szóló előterjesztést. Nagybörzsöny Község Önkormányzata a helyi önkormányzatok szociális célú tüzelőanyag vásárláshoz kapcsolódó kiegészítő támogatása jogcímen a benyújtott támogatási kérelme alapján 711.200 Ft összegű vissza nem térítendő egyszeri támogatást kapott, melyet az önkormányzat 40 m3 kemény lombos tűzifa vásárlására használhat fel. Az önerő mértéke 50.850 Ft.

A támogatásban részesített települési önkormányzatoknak rendeletben kell szabályoznia a szociális rászorultság szabályait, az igénylés részletes feltételeit, amelyet az elszámolással egyidejűleg a kincstárnak benyújtanak. Erre való tekintettel az előterjesztés mellékletét képező rendelet-tervezet terjeszti a Képviselő-testület elé elfogadásra.

Kéri a képviselőket, hogy a rendelet tervezettel kapcsolatos észrevételüket, javaslatukat tegyék meg.

**Antal Gyuláné polgármester:**

Felkéri a jegyzőt, hogy a rendelet alapján egy tájékoztató hirdetményt szerkesszen az igénylés feltételeiről és módjáról.

Az előterjesztéssel kapcsolatban más kérdés, észrevétel nem volt.

A képviselő-testület 4 igen szavazattal, ellenszavazat és tartózkodás nélkül a következő rendeletet alkotta:

**Nagybörzsöny Község Önkormányzata Képviselő-testületének**

**9/2015/X…../ önkormányzati rendelete**

**a szociális célú tűzifa juttatásról**

( A 9/2015/X……/ önkormányzati rendelet a jegyzőkönyv 2. sz. mellékletét képezi)

**4.) Napirendi pont tárgya: Helyi adórendelet felülvizsgálata**

**Napirendi pont előadója: Granát Bernadett jegyző**

**Granát Bernadett jegyző:**

Szóbeli előterjesztésében tájékoztatja a képviselő-testületet, hogy a helyi adórendeletében foglalt adómértékeken kíván e változtatni a 2016-os évre vonatkozóan, mivel azt egy hónappal az adóév előtt be kell jelenteni, az adózókat határozattal ki kell értesíteni a változásról.

A képviselő-testület 4 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzat Képviselő-testületének**

**59/2015/X.20./ sz. határozata:**

Nagybörzsöny Község Önkormányzatának Képviselő-testülete a helyi adórendeletében meghatározott adónemek mértékét 2016. évben nem módosítja.

**Felelős:** Jegyző

**5.) Napirendi pont tárgya: Nagybörzsöny Község Önkormányzata és a**

**Kemencei Közös Önkormányzati Hivatal**

**2016. évi belső-ellenőrzési terve**

**Napirendi pont előadója: Granát Bernadett jegyző**

*(Írásos előterjesztések a jegyzőkönyvhöz csatolva)*

**Granát Bernadett jegyző:**

Szóbeli előterjesztésében tájékoztatja a képviselő-testületet, hogy Magyarország helyi önkormányzatairól szóló 2011. évi CLXXXIX. törvény (továbbiakban: Ötv.) 119. §-a rendelkezik – többek között –a helyi önkormányzatok belső ellenőrzési rendszere működtetésének főbb szabályairól, megjelölve az általa elérni kívánt fontosabb célokat is. A napirendi ponthoz kapcsolódó előterjesztést a képviselők írásos anyagként kézhez kapták. Megkérdezi van-e észrevétel, javaslat a napirendi ponttal kapcsolatosan.

A képviselő-testület 4 igen szavazattal, ellenszavazat és tartózkodás nélkül az alábbi határozatokat hozta:

**Nagybörzsöny Község Önkormányzat Képviselő-testületének**

**60/2015/X.20./ sz. határozata:**

A képviselő-testület megtárgyalta és jóváhagyta Nagybörzsöny Község Önkormányzatának 2016. évi belső ellenőrzési tervét.

**Felelős** : Jegyző

**Határidő:** 2016. december 31.

**Nagybörzsöny Község Önkormányzat Képviselő-testületének**

**61/2015/X.20./ sz. határozata:**

A képviselő-testület megtárgyalta és jóváhagyta a Kemencei Közös Önkormányzati Hivatal 2016. évi belső ellenőrzési tervét.

**Felelős** : Jegyző

**Határidő:** 2016. december 31.

**6.) Napirendi pont tárgya: Bankgarancia kérelem megtárgyalása**

**Napirendi pont előadója: Polgármester**

**Antal Gyuláné polgármester:**

Szóbeli előterjesztésében elmondja, hogy a szeszfőzde működtetése miatt a NAV minden évben kéri a bankgaranciáról szóló képviselő-testületi határozatot. Ebben az évben annyi a módosítás, hogy 200 ezer forint a bankgarancia összege, a többi változatlan. Kéri, hogy az előző évek gyakorlata szerint az 200 ezer forint összegre a bankgarancia igénybevételét hagyja jóvá.

A képviselő-testület 4 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzat Képviselő-testületének**

**62/2014/IX.09. /sz. határozata:**

1. Nagybörzsöny Község Önkormányzatának Képviselő-testülete jóváhagyta a bankgarancia célú beruházás megvalósítását a 2015. évi költségvetési évre és az ahhoz szükséges pénzügyi fedezet biztosítása érdekében bankgarancia igénybevételét határozza el.

- A kért bankgarancia összege: 200.000,- Ft, azaz Ötszázezer forint.

A kedvezményezettje: Nemzeti Adó- és Vámhivatal, Pest Megyei Vám- és Pénzügyőri Igazgatósága (székhelye: 2040 Budaörs, Dózsa György ut 1/b.)

- A kért bankgarancia futamideje: 1 év

- A bankgarancia kezdete: 2016. 01. 16.

- A kért bankgarancia érvényességi határideje: 2017. 01. 15.

Bankgarancia fedezete: az Önkormányzat Képviselő-testülete kötelezettséget vállal arra, hogy a bankgarancia díját a futamidő alatt költségvetésébe betervezi, jóváhagyja és törleszti és fejlesztési kiadásokat megelőzően, valamint vállalja, hogy a futamidő alatti éves költségvetésébe a garanciavállalás alapján képező fejlesztési kiadás összegét betervezi és jóváhagyja az egyéb fejlesztési kiadásokat megelőzően.

1. A képviselő-testület felhatalmazást ad a polgármesternek, hogy a bankgarancia nyilatkozat ügyében eljárjon és a megbízási szerződést a garancia nyilatkozat kiadásáról az önkormányzat képviseletében az OTP Bank Nyrt-vel aláírja.

**Határidő.** 2015. október 31.

**Felelős:** Polgármester

**7.) Napirendi pont tárgya: Támogatásmegelőlegező hitel felvétele**

**Napirendi pont előadója: Antal Gyuláné polgármester**

**Antal Gyuláné polgármester:**

Szóbeli előterjesztésében tájékoztatja a képviselő-testületet, hogy az önkormányzat által korábban elnyert csatorna pályázat finanszírozására szükséges a támogatást megelőző hitel felvétele. Ez éven belüli hitel, melyre a fedezet a pályázaton elnyert összeg. Mivel azonban a pályázat utólagosan finanszírozott, emiatt szükség lenne az OTP-től egy rövid futamidejű támogatásmegelőlegező hitel felvételére. Ismerteti a határozati javaslatot.

A képviselő-testület 4 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzat Képviselő-testületének**

**63/2015./X.20./ sz. határozata:**

1. Nagybörzsöny Község Önkormányzatának Képviselő-testülete 85.000.000,- Ft összegű támogatásmegelőlegező hitel OTP Bank Nyrt-től történő felvételéről döntött.

A hitel célja a KMOP 3.3.1/A-09-2009-006. számú „Korszerű szennyvízkezeléssel az élhető Nagybörzsönyért” elnevezésű támogatás megelőlegezése.

A hitel futamidejét a hitelszerződés megkötésétől, de legkorábban 2015. XI.1.-től 2015. XII.31.-ig határozza meg.

2. A hitel és járulékai visszafizetésének biztosítékául az önkormányzat felajánlja az önkormányzat költségvetési bevételeit, ezen belül elsősorban a saját bevételeket, állami hozzájárulásokat és egyéb támogatásokat, különös tekintettel a helyi adó és gépjárműadó bevételekre, figyelembe véve a mindenkor hatályos államháztartási jogszabályokat.

A képviselő-testület hozzájárul továbbá óvadék alapításához az önkormányzat fő fizetési számlájára és helyi adó beszedési alszámláira a megkötendő óvadéki szerződés szerint.

Az önkormányzat állandó megbízást ad az OTP Bank Nyrt. részére a helyi adó beszedési alszámlák egyenlegének a fő fizetési számlájára történő átvezetésére.

3. Az Önkormányzat kijelenti, hogy a Magyarország gazdasági stabilitásáról szóló 2011. évi CXCIV. törvény (a továbbiakban: Stabilitási törvény) alapján a hitelfelvételhez nem szükséges a Kormány Stabilitási törvény szerinti előzetes hozzájárulása.

4. Az önkormányzat kötelezettséget vállal arra, hogy a hitel visszafizetés időtartama alatt a hitel mértékét a futamidő éveiben - a felhalmozási és tőke jellegű kiadásokat megelőzően - a költségvetésébe betervezi és jóváhagyja, illetve költségvetési előirányzat módosításai során figyelembe veszi.

5. Az Önkormányzat vállalja, hogy a hitel fennállása alatt pénzforgalmi számláját az OTP Bank Nyrt-nél vezeti.

6. A Képviselőtestület felhatalmazza a polgármestert, hogy a fenti kötelezettségvállalásra vonatkozóan az OTP Bank Nyrt-nél eljárjon, az ügylet egyéb feltételeiben megállapodjon, a hitelszerződést, valamint a kapcsolódó egyéb szerződéseket, megállapodásokat aláírja az Önkormányzat képviseletében.

**Felelős:** Polgármester

**8.) Napirendi pont tárgya: Közmeghallgatás**

**Napirendi pont előadója: Antal Gyuláné polgármester**

**Antal Gyuláné polgármester:**

Szóbeli előterjesztésében tájékoztatja a képviselő-testületet, hogy évente egy alkalommal közmeghallgatást kell tartani. Javasolja, hogy a közmeghallgatás időpontját december 7-én 17 órai kezdettel hívja össze a képviselő-testület.

.

A képviselő-testület 4 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzat Képviselő-testületének**

**64/2015/X.20./ sz. határozata:**

Nagybörzsöny Község Önkormányzat Képviselő-testülete **2015. december 7-én (hétfő) 17 órai** kezdettel közmeghallgatást tart a Művelődési Házban.

**Felelős:** Polgármester

**9.) Napirendi pont tárgya: Helyi Esélyegyenlőségi Program felülvizsgálata**

**Napirendi pont előadója: Granát Bernadett jegyző**

**Granát Bernadett jegyző:**

Szóbeli kiegészítésében tájékoztatja a képviselő-testületet, hogy az egyenlő bánásmódról és az esélyegyenlőség előmozdításáról szóló 2003. évi CXXV. törvény (Ebktv.) 31.§-a rendelkezik a helyi esélyegyenlőségi programokról. A törvény 31. § (1) bekezdése szerint a települési önkormányzat ötévente öt évre szóló helyi esélyegyenlőségi programot fogad el, amelyet a 31. § (4) bekezdése értelmében kétévente át kell tekinteni és szükség esetén felül kell vizsgálni. A Helyi Esélyegyenlőségi Program áttekintésének a képviselő-testület eleget tett és a felülvizsgálatra 2015. október 31.-i határidőt szabott, melyet határozatba is foglalt.

Kérése a képviselő-testület felé, hogy a felülvizsgálatra megjelölt határidőt 2015. december 31-ig hosszabbítsa meg, tekintettel arra hogy időközben jegyzőváltás történt és az átadott iratanyagok – köztük a HEP – áttekintésére illetve felülvizsgálatára megjelölt határidő nem tartható.

A képviselő-testület 4 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzat Képviselő-testületének**

**65/2015/X.20./ sz. határozata**

Nagybörzsöny Község Önkormányzat Képviselő-testülte megbízza a Jegyzőt, hogy a Helyi Esélyegyenlőségi Program felülvizsgálatát 2015. december 31.-i időpontig végezze el.

**Határidő:** 2015. december 31.

**Felelős:** Polgármester, jegyző

Mivel több hozzászólás és javaslat nem volt, a polgármester megköszöni az ülésen való részvételt és az ülést bezárja.

Kmf.

**Antal Gyuláné Granát Bernadett**

**polgármester jegyző**

# **Nagybörzsöny Község Polgármesterétől**

**2634 Nagybörzsöny, Rákóczi u. 2.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

részére

## M E G H Í V Ó

# **Tisztelettel meghívom Képviselőtársamat**

**2015. október 20-án (kedden) 15,30 órai kezdettel tartandó**

**képviselő-testületi ülésre**

**Az ülés helye: Községháza, Nagybörzsöny**

**Napirend:**

**1.) Családsegítő és gyermekjóléti szolgálati feladatellátás 2016. 01 .01.-től**

**2.) Előterjesztés Nagybörzsöny Község Önkormányzata Képviselő-testületének a**

**Hulladékgazdálkodás helyi rendjéről szóló 9/2014/XII.3./ önkormányzati rendelet módosításáról**

**3.) Előterjesztés Nagybörzsöny Község Önkormányzata Képviselő-testületének a szociális tűzifa**

**juttatásáról szóló 9/2015/X……./ önkormányzati rendelet tervezetéről**

**4.) Helyi adórendelet felülvizsgálata**

**5.) Nagybörzsöny Község Önkormányzata és a Kemencei Közös Önkormányzati Hivatal 2016. évi**

**belső-ellenőrzési terve**

**6.) Bankgarancia kérelem megtárgyalása**

**7.) Támogatásmegelőlegező hitel felvétele**

**8.) Közmeghallgatás**

**9.) Helyi Esélyegyenlőségi Program felülvizsgálata**

**Napirend előterjesztője: 1,6,7,8. napirendnél: Antal Gyuláné polgármester**

**2,3,4,5,9. napirendnél: Granát Bernadett jegyző**

**Nagybörzsöny, 2015. október 15.**

**Tisztelettel:**

**Antal Gyuláné**

**polgármester**